เรื่องร้องเรียน (ไม่ระบุ) วันที่ 2022-06-28 17:02:43 — แขวงทุ่งครุ เขตทุ่งครุ กรุงเทพมหานคร
1. คุณอันวา อามีน เป็นผู้ลี้ภัยจากสงครามอิรัก-คูเวต และติดตามบิดาเข้ามาในไทยตั้งแต่ปี 2548 (ตอนนั้นคุณอันวา อายุเพียง 16 ปี) เดิมทีมีหลักฐานแสดงตัวเป็น Passport Liberian ของคุณพ่อที่มีภาพลูก ๆ อยู่ (คุณพ่อได้มาโดยการซื้อ passport ในประเทศคูเวต) 

ต่อมาคุณอันวาและครอบครัว ได้ขึ้นสถานะเป็นผู้ลี้ภัย กับ unhcr แต่คุณอันวา ตกหล่นการไปประเทศที่สาม (เนเธอแลนด์) และตกค้างในไทยมากว่า 16 ปี

ตอนนี้คุณอันวามีหนังสือรับรองสถานะรอการส่งกลับ จากตม.สวนพลู เพราะกลับประเทศต้นทางไม่ได้

แต่ก็ยังประสบปัญหาที่เขตทุ่งครุ ปฏิเสธทำบัตรประจำตัวบุคคลที่ไม่มีสถานะทางทะเบียน (บัตรเลข 0) ไว้ให้แสดงตน ทั้งที่มีคุณสมบัตรตามกม. (ม. 38 วรรคสอง พรบ.การทะเบียนราษฎร พ.ศ. 2534) นอกจากนี้ยังทิ้งคำร้องของคุณอันวาให้ล่าช้าตั้งแต่ปี 2563

ทำให้คุณอันวา ขาดเอกสารแสดงความเป็นบุคคลในประเทศไทย และไม่สามารถใช้สิทธิมนุษยชนขั้นพื้นฐานได้เลย

คุณอันวามีคู่หมั้น เป็นหญิงสัญชาติไทย แต่ด้วยไม่มีบัตรเลข 0 ก็ทำให้ยังจดทะเบียนสมรสไม่ได้ เขาต้องอยู่แบบยากลำบากมาตลอด 16 ปี